فرانسادا کئچیریلن "آورو-2016"نین غالیبی معلوم اولدو.
بونونلا دا یونون 10-دا ایستارت گؤتورن قیته بیرینجی‌لیگی سونا چاتدی.
حل ائدیجی اویوندا میدان صاحب‌لری ایله پرتغال میللی‌سی اوز-اوزه گلدی. بو مرحله‌یه قدر مغلوب اولمایان تاخیم لارین  اویونو ماراقلا گؤزلنیلیردی.
گؤروشون اساس واختیندا قاپی‌لارا قول وورولماییب. علاوه واختین 109-جو دقیقه‌سینده ائدرین ووردوغو قول پرتغال  تاریخینده ایلک دفعه اروپا شامپیونلوغونو قازاندیردی.
